**Тэма:** “Ефрасіння Полацкая”

**Мэта:** пазнаёміць вучняў з рэлігійнай і асветніцкай дзейнасцю Ефрасінні Полацкай.

**Задачы:** паказаць значэнне асветніцкай і рэлігійнай дзейнасці Ефрасінні Полацкай: працягваць фарміраванне разумення ролі гістарычных асоб у гісторыі; выхоўваць высокія маральныя якасці і пачуццё грамадзянскага абавязку перад Радзімай і народам.

**Ход урока**

1. **Арганізацыйны момант.**

Празвінеў званок. Пачынаецца наш урок. Жадаю вам поспехаў на ўроку.

1. **Актуалізацыя ведаў.**

**“Мазгавы штурм”**

1. Як называецца краіна ў якой мы жывем?
2. Дзе размяшчаецца наша краіна?
3. З якімі краінамі яна мяжуе?
4. Колькі абласцей, назавіце іх?
5. Якая дата дакладна вядомая ў гісторый нашай краіны?
6. Як называлася старажытнаруская дзяржава?
7. Назавіце імя першага дакладна вядомага князя ў Полацу?
8. **Праверка дамашняга задання.**

Сёння мы з вамі прадоўжым экскурсію ў партрэтную галерэю. Убачым знаёмых і незнаёмых нам людзей. Каб было лягчэй характарызаваць нашых знакамітых землякоў, карыстайцеся нашым планам:

План характарыстыкі гістарычнай асобы:

1. Хто гэта?
2. Калі і дзе жыў?
3. Чым праславіўся?

Вось першы партрэт. Каго вы бачыце на ім?

(Рагвалод і Рагнеда. Жылі ў 10 стагоддзі. Князёўна-пакутніца, якая пражыла свой век пад трыма імёнамі. Пасля замужаства назвалася Гарыславай. Нарадзіліся ў яе 4 сыны і 2 дачкі. Рагнеду пастрыглі ў манашкі пад імем Анастасіі, зачынілі ў вузкай келлі. Двадцаць гадоў пакутавала князёўна ў няволі. Лічаць, што яна стала ахвярай змовы і атрымала з кубкам пітва смяротную атруту.)

Другі – хто гэта (Яраслаў Мудры. Сын Рагнеды і Уладзіміра. Княжыў у 11 стагоддзі, у 1019 – 1054 гадах. Вялікі кіеўскі князь. Асветнік: склаў закон “Рускую праўду”, пабудаваў Сафійскі сабор ў Кіеве, ваенаначальнік, разумны, разважлівы, падзяліў Кіеўскую Русь паміж сынамі.)

(Зараз 6 вучняў выконваюць заданні на картках, калі выканаеце, пакладзіце на край стала)

А мы прадаўжаем наша падарожжа.

Трэці – хто гэта? (Усяслаў Чарадзей. Княжыў у 11 стагоддзі, у 1044-1101 гадах. Гаварылі людзі пра Усяслава рознае. То ваўком абернецца, то турам, то сокалам. Аббягаў ён ды аблятаў межы свайго княства, даглядаў яго i axoўваў ад ворагаў. За гэта празвалі Усяслава Чарадзеем. Прыязджалі ў Полацк гандляры з Кіева, Ноўгарада, прыходзілі воіны, каб папоўніць дружыну полацкага князя. Калі яму было 15 гадоў сабраў дружыну з 7.000 воінаў. У сакавіку 1067 года адбылася бітва на рацэ Нямізе, смела кінуўся ў бой, бо княжаству пагражала небяспека. Пры яго жыцці Полацкае княства дасягнула найбольшага росквіту i праславілася сярод iншыx дзяржаў. Пабудаваў у Полацку новы замак і Сафійскі сабор.

Расказ пра Сафійскі сабор. Сафійскі сабор пабудавалі на беразе Дзвіны. Гэта першы каменны храм у Полацку. Меў 7 купалаў з пазалочанымі крыжамі.Сцены забора былі паласатыя: плпсты цэглы і камянёў чаргаваліся з пластамі цэментнага раствору. Мастакі размалявалі сцены фрэскамі. Падлогу выклалі з рознакаляровых плітак. Таксама ў саборы прымалі замежных паслоў, захоўвалі бібліятэку, вучоныя манахі пісалі летапіс. Пад сценамі сабора збіраліся гараджане на агульныя сходы, што называліся веча. Некалькі разоў яго давялося перабудоўваць.. Людзі называюць яго Сафіяй або проста Сафійкай.

Чацвёрты – а гэта хто? (Ефрасіння Полацкая)

1. **Новая тэма.**

Давайце, па знешнім выглядзе паспрабуем ахарактарызаваць гэту жанчыну:

План:

Твар: вочы ўдумлівыя, ясныя, глыбокія, усмешка прыемная, погляд разумны, разважлівы.

Галаўны ўбор: чорная хустка

Рукі: прыхожыя і трымаюць кнігу, няма ўпрыгожванняў.

Адзенне: чорная сукенка, чаму?

Дзе знаходзіцца: у манастыры.

А зараз давайце больш падрабязна даведаемся пра яе жыццё.

1. **Фізкультхвілінка.**
2. **Праца з падручнікам.** (Чытаем і адказваем на пытанні.)

Зараз мы будзем чытаць апавяданне, вылучаць галоўную думку кожнага і фармуляваць яе ў выглядзе плана, па якім будзем расказваць пра жыццё і дзейнасць Ефрасінні Полацкай на наступным уроку.

(Веча – склікалася ў Полацку для вырашэння самых важных пытанняў жыцця княжаства. На яго збіраліся дарослыя мужчыны. Веча мела права знімаць і назначаць князя., заключаць дагаворы з іншымі гарадамі і дзяржавамі. Калі веча не падтрымлівала князя, ён павінен быў пакінуць горад.)

Як мы назавем 1 пункт плана? Пра каго даведаліся?

1. **Дзяўчынка 10 гадоў – Прадслава.**

Чаму пайшла Прадслава ў манастыр? Якое новае імя атрымала? Чым заўмалася і каму дапамагала? Дзе жыла?

**2)** **Манашка Ефрасіння.**

Чым займалася Ефрасіння ў манастыры? Чаму яна вучыла дзяцей? Ці можна яе назваць асветніцай?

**3)Асветніца - Ефрасіння Полацкая.**

Як царква ўшанавала памяць аб ёй? Як называецца царква, якую пабудавалі па жаданні Ефрасінні Полацкай? Дзе яе пабудавалі?

**4)Спаса-Ефрасіннеўская царква.**

Што з'яўляецца святыняй для беларускага народа? Што адбылося з крыжам? Хто аднавіў вобраз святога крыжа?

**5)Крыж Ефрасінні Полацкай.**

(Паведамленне пра крыж Лазара Богшы. Крыж па заказе Ефрасінні Полацкай зрабіў ў 1161 годзе полацкі майстар-златар Лазар Богша. Паданне сведчыць, што крыж свяціўся, хворым вяртаў здароўе, знясіленым — надзею на лепшае жыццё. У даўжыню крыж меў 52 сантыметры. На драўлянай аснове замацаваны сярэбраныя, пазалочаныя і залатыя пласціны, аздобленыя каштоўнымі камянямі, жэмчугам. На абодвух баках знаходзілася 20 абразоў святых, архангелаў і апосталаў.У самым нізе выціснута імя майстра – Лазар Богша. У спецыяльных гнёздах знаходзіліся кроплі крыві Ісуса Хрыста і кавалачак драўляннага крыжа, на якім яго распялі.На баках крыжа быў надпіс: па чыім загадзе і навошта зроблены крыж і страшнае закляцце супраць рабаўнікоў. Шмат разоў ён пакідаў сцены Спаса-Ефрасіннеўскай царквы, але заўсёды вяртаўся ў Полацк. Перад другой сусветнай вайной крыж знаходзіўся з Магілёве, а затым знік. І дасюль невядома, дзе ён знаходзіцца.)

1. **Замацаванне:** праца ў гуппах.

**Прадоўжы сказы:**

* Па вузенькіх вулачках горада спяшаецца дзяўчынка гадоў 10. Гэта …. (Прадслава).
* Мінулі гады. Бацька надумаў аддаць Прадславу замуж. Але яна сышла да цёткі ў ….. (манастыр).
* Спачатку яна жыла ў … (Сафійскім саборы).
* Па яе жаданні пабудавалі … (Спаса-Ефрасіннеўскую царкву).
* У кожнага народа ёсць свае святыні. Для беларускага народа такой святыняй з'яўляецца…. (крыж Ефрасінні Полацкай).
* Імя майстра, які зрабіў гэты крыж… (Лазар Богша)

1. **Рэфлексія:**

* Пра чый жыццёвы шлях мы сёння даведаліся?
* Які крыж з'яўляецца сятыняй для беларускага народа?
* Што цікавага вы зможаце расказаць сваім бацькам пасля сёняшняга ўрока?

1. **Дамашняе заданне:** Апавяданне “Ефрасіння Полацкая”, пераказ па плану.

Падрыхтавала:

настаўніца пачатковых класаў

Собаль Г.Ф.